pythainlp/thai_wikipedia_clean_20230101 huggingface dataset:
จังหวัด  ของประเทศอินโดนีเซีย คือเขตการปกครองที่ใหญ่ที่สุด 38 เขตของประเทศและชั้นสูงสุดของรัฐบาลระดับท้องถิ่น เดิมเรียกว่า "ภูมิภาคระดับ 1"  จังหวัดแบ่งออกเป็นอำเภอ  และนคร  ซึ่งเดิมเรียกรวมกันว่า "ภูมิภาคระดับ 2"  อำเภอและนครแบ่งออกเป็นตำบล
จังหวัดในปัจจุบัน.
อินโดนีเซียมี 38 จังหวัด โดย 9 จังหวัดในจำนวนนี้มีสถานะพิเศษ ได้แก่
จังหวัดได้รับการจัดกลุ่มอย่างเป็นทางการออกเป็นเจ็ดหน่วยทางภูมิศาสตร์
อดีตจังหวัด.
ในประเทศอินโดนีเซียขณะประกาศเอกราชมี 8 จังหวัด โดยจังหวัดชวาตะวันตก, ชวากลาง, ชวาตะวันออก และมาลูกูยังคงปรากฏอยู่ในปัจจุบัน ในขณะที่จังหวัดสุมาตรา, กาลีมันตัน, ซูลาเวซี และนูซาเติงการา (เดิมมีชื่อว่าซุนดาน้อย) ถูกยุบเลิกและแบ่งพื้นที่ไปตั้งเป็นจังหวัดใหม่ จังหวัดสุมาตรากลางปรากฏอยู่ระหว่าง ค.ศ. 1948–1957 ส่วนติมอร์ตะวันออกถูกผนวกเข้ามาเป็นจังหวัดใน ค.ศ. 1976 จนกระทั่งมีการถ่ายโอนอำนาจให้แก่องค์การบริหารช่วงเปลี่ยนผ่านแห่งสหประชาชาติในติมอร์ตะวันออกใน ค.ศ. 1999 ก่อนจะเป็นเอกราชใน ค.ศ. 2002
ในอดีตมีแผนที่จะจัดตั้งจังหวัดปาปัวกลางจากดินแดนปาปัว โดยให้ตีมีกาเป็นเมืองหลัก แต่แผนถูกยกเลิกใน ค.ศ. 2001
จานังซารี
การ์โลส ซูริตา ดยุกแห่งโซเรีย
การ์โลส ซูริตา ดยุกแห่งโซเรียและเฮอร์นานี  เกิดเมื่อวันที่ 9 ตุลาคม พ.ศ. 2486 ณ มาลากา ประเทศสเปน เป็นบุตรของ คาลอส ซูริตา ลา กอนซิเรีย-เดลกาโด และ มาเรีย เดล คาเมล เดอ ซัลเตียลา โดยเมื่อเขาเรียนจบจากมหาวิทยาลัยเซซิวีแล้ว เขาได้สอบเข้าคณะแพทย์และเวลาไม่นานเขากลายเป็นแพทย์ระดับอาจารย์ในเอกวิชาเกี่ยวกับระบบทางเดินหายใจและระบบไหลเวียนโลหิต และในปี พ.ศ. 2514 เขากลายเป็นประธานสมาคมอาจารย์มหาวิทยาลัยทรวงอกแห่งชาติสเปน
เขาสมรสกับ อินฟันตามาร์การีตา ดัชเชสแห่งโซเรีย พระขนิษฐาใน สมเด็จพระราชาธิบดีฆวน การ์โลสที่ 1 แห่งสเปน เมื่อวันที่ 12 ตุลาคม พ.ศ. 2515 มีโอรส-ธิดา 2 คน เมื่อสมรสแล้วงานแรกในฐานะพระราชวงศ์คือ ในปี 2532 ดยุกและดัชเชสแห่งโซเรียสร้างองค์กรวัฒนธรรมชื่อว่า Duques de Soria หรือแปลเป็นไทยคือ มูลนิธิวัฒนธรรมดยุกและดัชเชสแห่งโซเรีย วัตถุประสงค์ของคือการกระตุ้นภาษาและวัฒนธรรมสเปน ซึ่งมูลนิธิร่วมมือกับมหาวิทยาลัยและสถาบันวัฒนธรรมสเปนเพื่อสนับสนุนการพัฒนาด้านวัฒนธรรมและวิทยาศาสตร์ในสเปน ส่วนงานส่วนตัวเขาในฐานะพระราชวงศ์คือ เป็นประธานสมาคมพิพิธภัณฑ์ปราโด ซึ่งเป็นพิพิธภัณฑ์แห่งชาติ
เฟิล์คลิงเงิน
ทางหลวงชนบท กท.1001
ชำมะนาด
โบมา (เทพปกรณัม)
โบมา (Bhoma) ในเชิงสถาปัตยกรรมบาหลีหมายถึงหินจำหลักชนิดหนึ่งที่ใช้ประดับปูรา ลักษณะคล้าย บาราตา กาลา ของชวา โบมานั้นเชื่อว่าเป็นผู้พิทักษ์ปูราอันศักดิ์สิทธิ์จากสิ่งชั่วร้ายและความอัปมงคล โบมาจึงมีลักษณะคล้ายปิศาจ มีหน้าตาถมึงทึง ดุร้าย และน่ากลัว และในปราสาทบรรจุศพในพิธีศพของบาหลี
ในเทพปกรณัมบาหลีได้ระบุว่าโบมาเป็นบุตรของพระวิษณุ และ พระแม่ปฤถวี วันหนึ่งขณะที่พระวิษณุกำลังทรงขุดเข้าไปในโลกภายใต้ปางอวาตารหมูป่า "พระวราหะ" ท่านได้พบกับเทพีแห่งธรณีนามว่าพระแม่ปฤถวีและได้ทรงมีบุตรด้วยกันคือโบมา ที่มีลักษณะดุร้ายและน่ากลัว
คติโบมาจึงคล้ายคลึงกับยักษ์ในวัดไทย และ กีรติมุข (Kirtimukha) ในโบสถ์พราหมณ์ของอนุทวีปอินเดีย
รายชื่อเมืองในประเทศเนปาล
เทศบาลในประเทศเนปาล คือเมืองที่ได้รับการแต่งตั้งจากรัฐบาล โดยอิงเกณฑ์จากจำนวนประชากร โครงสร้างพื้นฐาน และรายได้ของประชากร ปัจจุบันประเทศเนปาลมีเทศบาลจำนวน 293 แห่ง แบ่งเป็น มหานคร 6 แห่ง กิ่งมหานคร 11 แห่ง และเทศบาลเมือง 276 แห่ง
มีโปขราเป็นมหานครที่มีขนาดใหญ่ที่สุดด้วยพื้นที่ 464.28 ตารางกิโลเมตร และลลิตปุรเป็นมหานครที่มีขนาดเล็กที่สุดด้วยพื้นที่ 36.12 ตารางกิโลเมตร กิ่งมหานครที่มีขนาดใหญ่ที่สุดคือโฆราหี มีพื้นที่ 522.21 ตารางกิโลเมตร
ไซอนจิ คิมโมะชิ
เซ็ชโซและคัมปากุ
ตระกูลคุโจ
คุโจ มิชิอิเอะ
ฟุจิวะระ โนะ คะเนะอิเอะ
อนุรักษนิยมก้าวหน้า
อนุรักษนิยมก้าวหน้า เป็นอุดมการณ์การเมืองที่รวมกันระหว่างนโยบายแบบอนุรักษนิยมและก้าวหน้า อุดมการณ์นี้เกิดขึ้นในช่วงยุคเรืองปัญญา ซึ่งตรงกับคริสตศตวรรษที่ 18 โดยมีความเชื่อเรื่องการปฏิรูปสังคมและขบวนการในสังคม เช่น วิทยาศาสตร์ , เศรษฐศาสตร์ , การศึกษา , เทคโนโลยี , แพทยศาสตร์ โดยปรับปรุงวิถีชีวิตมนุษย์ อย่างไรก็ตาม ในช่วงคริสตทศวรรษที่ 19 เบนจามิน ดิสราเอลี นายกรัฐมนตรีอังกฤษได้สนับสนุนทางเลือกของนโยบายก้าวหน้า ที่รู้จักกันใน อุดมการณ์ก้าวหน้าอนุรักษ์นิยม ภายใต้ รัฐบาลชาติอนุรักษ์นิยมเดียว
เสรีนิยมประชาธิปไตย
เสรีนิยมประชาธิปไตย เกิดขึ้นภายหลังสงครามโลกครั้งที่หนึ่ง เป็นอุดมการณ์ที่มีจุดมุ่งหมายโดยมีการสังเคราะห์ประชาธิปไตย ที่มีการส่วนร่วมของประชาชน ปรัชญาสังคมและการเมืองนี้ได้เกื้อหนุนเสรีภาพของปัจเจกชน
โยะชิฮิโระ โทะงะชิ
อิซูมิ สึบากิ
อิซูมิ สึบากิ  เป็นนักวาดการ์ตูนชาวญี่ปุ่นซึ่งมีผลงานเด่นได้แก่"ฉันนี่แหละอาจารย์"และ"นักเขียนหน้าตายนายโนซากิคุง"
สึบากิให้สัมภาษณ์ว่าแต่เดิมเธอตั้งใจจะเรียนด้านศึกษาศาสตร์ อย่างไรก็ตาม เธอตัดสินใจที่เลือกเส้นทางตามพี่สาวที่เป็นนักวาดการ์ตูน นอกจากนี้เธอยังได้แรงบันดาลใจจากโยชิฮิโระ โทงาชิ เจ้าของผลงานชุด"คนเก่งทะลุโลก"ซึ่งเป็นมังงะเรื่องแรกในชีวิตที่เธอซื้อ
อำเภอบันตุล
อำเภอบันตุล  เป็นอำเภอของเขตพิเศษยกยาการ์ตาในประเทศอินโดนีเซีย ตั้งอยู่ในเกาะชวา การสำมะโนประชากรปี 2010 พบว่ามีประชากรทั้งหมด 911,503 คน ซึ่งเพิ่มขึ้นเป็น 947,568 ในการสำมะโนประชากรปี 2014 เช่นเดียวกับอำเภออื่น ๆ ในเกาะชวา อำเภอนี่มีความหนาแน่นของประชากรมากซึ่งอยู่ที่ 1,865 คนต่อตารางกิโลเมตร ซึ่งอาจเป็นเพราะว่าตอนเหนืออยู่รอบ ๆ เมืองยกยาการ์
หมู่บ้านเกอมูสุกในเขตเซดายุเป็นบ้านเกิดของซูฮาร์โตอดีตประธานาธิบดีอินโดนีเซีย
อำเภอบันตุลถูกแบ่งย่อยเป็น 17 ตำบล ("kapanewon") ตามประชากรในการสำมะโนประชากรปี 2010 ดังนี้
โปรดิวซ์ 101 ซีซัน 2
พรอดิวซ์ 101 ฤดูกาล 2
โปรดิวซ์ 101
พรอดิวซ์วันโอวัน
โปรดิวซ์โฟร์ตีเอต
Produce 101 (season 2)
ก้าวหน้าอนุรักษ์นิยม
ฮิราอิ โมโมะ
จื่อ-ยฺหวี
การสะสมพลังงานในพายุหมุน
อิทจี
Itzy
ฟีลิปแห่งฟลานเดอส์
ฟีลิปแห่งอาลซัส (ค.ศ. 1143 – 1 สิงหาคม ค.ศ. 1191) เป็นเคานต์แห่งฟลานเดอส์ตั้งแต่ ค.ศ. 1168 ถึง ค.ศ. 1191 โดยสืบทอดตำแหน่งต่อจากตีแยรีแห่งอาลซัสผู้เป็นบิดา
การดำรงตำแหน่งของเขาเริ่มต้นขึ้นในปี ค.ศ. 1157 ขณะกำลังทำหน้าที่เป็นผู้สำเร็จราชการแผ่นดินและเป็นเคานต์ร่วมของตีแยรี บิดาที่จากไปทำสงครามครูเสด เขาปราบโฟลริสที่ 3 เคานต์แห่งฮอลแลนด์และหยุดการปล้นแบบโจรสลัด โฟลริสถูกจับกุมตัวในบรูชและถูกจำคุกจนถึงปี ค.ศ. 1167 ที่เขาถูกเรียกค่าไถ่แลกกับการยอมรับว่าฟลานเดอส์มีอำนาจเหนือเซลันด์ ฟีลิปยังกอบกู้วาสลันด์และกัทร์-เมตีเยของฟลานเดอส์กลับคืนมา
ปี ค.ศ. 1159 ฟีลิปแต่งงานกับเอลีซาแบ็ตแห่งแวร์ม็องดัว ธิดาคนโตของเคานต์ราอูลที่ 1 แห่งแวร์ม็องดัวกับเปทรอนีย์แห่งอากีแตน เมื่อพ่อตาเสียชีวิต ภรรยาของเขาได้สืบทอดเคาน์ตีแวร์ม็องดัว ทำให้อำนาจของฟลานเดอส์ขยายตัวไปทางใต้ ซึ่งเป็นการขยายตัวครั้งใหญ่ที่สุดจนเป็นภัยต่อสมดุลอำนาจในฝรั่งเศสเหนือ
ฟีลิปบริหารบ้านเมืองอย่างชาญฉลาดโดยมีรอแบร์ แดร์ ที่มีบทบาทกึ่ง ๆ นายกรัฐมนตรีคอยให้ความช่วยเหลือ ทั้งคู่สร้างระบบบริหารบ้านเมืองที่ทรงประสิทธิภาพและสายสัมพันธ์กับต่างแดนของฟีลิปนั้นดีเยี่ยม เขาเป็นคนกลางไกล่เกลี่ยความขัดแย้งระหว่างพระเจ้าหลุยส์ที่ 7 แห่งฝรั่งเศสกับพระเจ้าเฮนรีที่ 2 แห่งอังกฤษ, ไกล่เกลี่ยความขัดแย้งระหว่างพระเจ้าเฮนรีที่ 2 กับทอมัส แบ็กกิต และจับมาร์เกอริต น้องสาวของตนแต่งงานกับโบดวงที่ 5 เคานต์แห่งแอโน
ฟีลิปกับเอลีซาแบ็ตไม่มีลูก ในปี ค.ศ. 1175 ฟีลิปจับได้ว่าเอลีซาแบ็ตลอบคบชู้ วอลแตร์ เดอ ฟงแตน คนรักของเธอถูกทุบตีจนตาย ฟีลิปยังได้อำนาจควบคุมดินแดนของเธอมาอย่างสมบูรณ์จากพระเจ้าหลุยส์ที่ 7 แห่งฝรั่งเศส เนื่องจากมาตีเยอและปีแยร์แห่งอาลซัส น้องชายของฟีลิปเสียชีวิตไปแล้ว ในปี ค.ศ. 1177 ก่อนออกเดินทางไปทำสงครามครูเสด เขาจึงแต่งตั้งมาร์เกอริตและโบดวงเป็นทายาท
ฟีลิปกลับมาจากปาเลสไตน์ในปี ค.ศ. 1179 ในตอนนั้นพระเจ้าหลุยส์ที่ 7 ป่วยและประกาศชื่อเขาเป็นผู้พิทักษ์ของฟีลิปที่ 2 พระโอรสน้อย หนึ่งปีต่อมาฟีลิปแห่งอาลซัสจับเด็กในการพิทักษ์ของตนแต่งงานกับเอลีซาแบ็ตแห่งแอโน หลานสาว (ลูกของพี่น้อง) ของตน โดยเสนอเคาน์ตีอาร์ตัวและดินแดนอื่นของฟลานเดอส์เป็นสินสอด เมื่อพระเจ้าหลุยส์ที่ 7 สิ้นพระชนม์ พระเจ้าฟีลิปที่ 2 เริ่มแยกตัวเป็นอิสระ สงครามอุบัติขึ้นในปี ค.ศ. 1180 ปีการ์ดีและอีล-เดอ-ฟร็องส์ถูกทำลายราบ พระเจ้าฟีลิปปฏิเสธที่จะเปิดสมรภูมิและถือไพ่เหนือกว่า โบดวงที่ 5 ที่ในตอนแรกเป็นพันธมิตรกับพี่เขยเข้ามาแทรกแซงในปี ค.ศ. 1184 ในนามของพระเจ้าฟีลิปผู้เป็นลูกเขย เพื่อรักษาผลประโยชน์ให้บุตรสาว ความขัดแย้งระหว่างเคานต์ฟีลิปกับเคานต์โบดวงมีพระเจ้าฟีลิปคอยให้การสนับสนุน ถึงขั้นประกาศชื่อโบดวงเป็นผู้แทนพระองค์ในการเจรจากับเคานต์ฟีลิป
เอลีซาแบ็ต ภรรยาของเคานต์ฟีลิปเสียชีวิตในปี ค.ศ. 1183 กระตุ้นให้พระเจ้าฟีลิปที่ 2 ยึดแวร์ม็องดัวมาในนามของอาลีเยนอร์ น้องสาวของเอลีซาแบ็ต ฟีลิปแต่งงานใหม่กับตึเรซา พระธิดาของพระเจ้าอาฟงซูที่ 1 ปฐมกษัตริย์แห่งโปรตุเกส ด้วยความกลัวว่าตนเองจะถูกรายล้อมโดยดินแดนของกษัตริย์แห่งเคาน์ตีแอโน เคานต์ฟีลิปจึงลงนามในสนธิสัญญาสันติภาพร่วมกับพระเจ้าฟีลิปที่ 2 และเคานต์โบดวงที่ 5 เมื่อวันที่ 10 มีนาคม ค.ศ. 1186 โดยยอมยกแวร์ม็องดัวให้กษัตริย์ แม้จะได้รับอนุญาตให้ครองตำแหน่งเคานต์แห่งแวร์ม็องดัวต่อไปจนเสียชีวิต
สงครามครูเสดครั้งที่สองของฟีลิปและการเสียชีวิต.
ปี ค.ศ. 1190 ฟีลิปรับกางเขนเป็นครั้งที่สองและตามไปสมทบกับคณะของชาวฟลานเดอส์ที่เดินทางไปปาเลสไตน์ก่อนแล้ว หลังไปถึงการปิดล้อมอาเคร เขาติดโรคระบาดในค่ายของผู้ทำครูเสดและเสียชีวิตเมื่อวันที่ 1 สิงหาคม ค.ศ. 1191 ภรรยาที่ทำหน้าที่เป็นผู้สำเร็จราชการแผ่นดินในช่วงที่เขาไม่อยู่นำร่างของเขากลับไปฟลานเดอส์ ร่างของฟีลิปถูกฝังในวิหารแกลร์โว เนื่องจากไม่ประสบความสำเร็จในการมีทายาทกับเคาน์เตสมาติลดา (ตึเรซา) มาร์เกอริต น้องสาวของเขาจึงสืบทอดตำแหน่งต่อ และโบดวง น้องเขยของเขาขึ้นปกครองเป็นโบดวงที่ 7 แห่งฟลานเดอส์
ศนุกรานต์ ถิ่นจอม
ศนุกรานต์ ถิ่นจอม (ชื่อเล่น: เกม; เกิดวันที่ 12 กันยายน พ.ศ. 2536) เป็นนักฟุตบอลชาวไทย เล่นในตำแหน่งกองกลาง ปัจจุบันได้ลงเล่นให้กับเชียงราย ยูไนเต็ด ในไทยลีก
Sanukran Thinjom
โรงเรียนนาแกวิทยา
โรงเรียนนาแกวิทยา (อักษรย่อ : น.ก.; อังกฤษ: Nakae Wittaya School) หรือ นาแก เป็นโรงเรียนสหศึกษาในระดับชั้นมัธยมศึกษาในจังหวัดหนองบัวลำภู เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษาเขต 19 เครือข่ายพัฒนาคุณภาพการศึกษา สหวิทยาเขตวังแสนสุวรรณ สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนนาแกวิทยา ได้รับอนุมัติจากกรมสามัญศึกษา ให้เปิดเป็นสาขาโรงเรียนนาวังศึกษาวิช เมื่อปี พ.ศ. 2536 โดยมีนายธวัช มูลเมือง (ผู้ช่วยผู้อำนวยการโรงเรียนนาวังศึกษาวิช) เป็นผู้ประสานงานสาขาโรงเรียน
ศูนย์ศิลป์สิรินธร
แม่พระแห่งสุขภาพดี
แม่พระแห่งสุขภาพดี  หรือ แม่พระอโรคียาอันไน ( "Ārōkkiya annai") หรือรู้จักกันในนาม แม่พระประจักษ์แห่งไวลันกันนี (Our Lady of Vailankanni) เป็นสมัญญานามของพระแม่มารีย์ที่เกี่ยวเนื่องกับการประจักษ์ของพระแม่มารีย์ถึงสองครั้งต่อเด็กขายนมเนยในเมืองไวลันกันนี รัฐทมิฬนาดู ประเทศอินเดีย ในระหว่างคริสต์ศตวรรศที่ 16 ถึง 17 ตามตำนานได้เล่าถึงการประจักษ์ฯ ต่อเด็กชายผู้อยู่ระหว่างทางไปส่งนมเนยให้กับลูกค้าที่อยู่ห่างไกลออกไป เขาได้พักระหว่างทางใต้ต้นบันยันและพบกับหญิงสาวรูปงามอุ้มทารกในมือได้ขอน้ำนมจากเขาเพื่อให้ลูกของนางดื่ม ซึ่งเขาก็ได้มอบให้ก่อนจะออกเดินทางต่อ หลังเขาไปส่งนมเนยถึงมือลูกค้า เขาได้ขอโทษขอโพยในความล่าช้า และน้ำนมอาจมีไม่เต็มขวดเพราะได้มอบให้เด็กทารกดื่มระหว่างทาง แต่น่าอัศจรรย์ใจเมื่อเปิดฝาออกมา น้ำนมทั้งหมดกลับมีอยู่เต็มขวด และการประจักษ์อีกครั้งก็เกิดในลักษณะคล้ายกันกับเด็กหนุ่มผู้ขายนมเนยให้กับผู้คนที่สัญจรไปมาภายใต้ต้นบันยัน ในวันนั้นเขาไม่มีลูกค้าเลย บวกกับเขาป่วยและอากาศร้อนระอุ ไม่นานนักก็มีหญิงสาวรูปงามที่อุ้มทารกในมือได้มาขนมเนยจากเขา หลังได้รับนมเนยแล้ว ครั้งนี้หญิงสาวรูปงามได้ขอร้องให้เขาเดินทางไปนาคปัตตินาม ตามหาชาวคาทอลิกในเมืองนั้นให้สร้างโบสถ์ขึ้นที่ไวลันกันนีเพื่อถวายเกียรติแด่นาง ทันใดที่นางพูดจบเขาได้หายจากอาการป่วยที่มีทันที อันเป็นที่มาของพระสมัญญานาม "อโรคียาอันไน" ในภาษาทมิฬ ซึ่ง "อโรคียา" คือ "อโรค" คือปราศจากโรคภัย และ "อันไน" แปลว่า พระนางหรือคุณแม่
การประจักษ์นี้ไม่เคยได้รับการรับรองจากศาสนจักรคาทอลิก อย่างไรก็ตาม สามารถพบโบสถ์ บาซิลิกา และรูปเคารพอัยเน่องจากการประจักษ์ฯ นี้ได้ทั่วโลก เช่น โบสถ์กราฮามาเรียอันไนเวลังกันนี (Graha Maria Annai Velangkanni) ที่สร้างด้วยสถาปัตยกรรมอินโดนีเซียในเมดัน อินโดนีเซีย เป็นต้น
สโมสรฟุตบอลอัลวัศล์
สโมสรฟุตบอลอัลวัศล์  เป็นสโมสรฟุตบอลในยูเออีโปร-ลีก ตั้งอยู่ในดูไบ โดยเป็นส่วนหนึ่งของสโมสรกีฬาอัลวัศล์ ซึ่งดิเอโก มาราโดนา อดีตผู้เล่นทีมชาติอาร์เจนตินาเคยเป็นผู้จัดการทีมให้กับสโมสรในฤดูกาล 2011–2012
สรวิทย์ พานทอง
สรวิทย์ พานทอง (ชื่อเล่น: โอ๊ต; เกิดวันที่ 20 กุมภาพันธ์ พ.ศ. 2540) เป็นนักฟุตบอลชาวไทย เล่นในตำแหน่งปีก ปัจจุบันได้ลงเล่นให้กับโปลิศ เทโร ในไทยลีก โดยยืมตัวจากเมืองทอง ยูไนเต็ด
ในปี พ.ศ. 2559 สรวิทย์ ได้คัดเลือกติดทีมชาติครั้งแรกในฟุตบอลทีมชาติไทยรุ่นอายุไม่เกิน 19 ปี สำหรับการแข่งขันฟุตบอลเอเชียเยาวชนอายุไม่เกิน 19 ปี 2016 ที่ประเทศบาห์เรน
สาริน รณเกียรติ
สาริน รณเกียรติ (เกิด 4 มกราคม พ.ศ. 2538) เป็นนักแสดงชาวไทย เป็นที่รู้จักในบทบาท "ภูผา" จากละครซีรีส์ชุด "ลูกผู้ชาย" ตอน ภูผา อดีตนักแสดงสังกัดช่อง 3 เอชดี ปัจจุบันเป็นนักแสดงอิสระ
สาริน รณเกียรติ ชื่อเล่น อิน โดยชื่อ "สาริน" คุณแม่ตั้งให้ มีความหมายว่า “ผู้เป็นใจกลางของทุกสิ่ง” เกิดเมื่อวันที่ 4 มกราคม พ.ศ. 2538 ที่กรุงเทพมหานคร เป็นลูกชายคนกลางของครอบครัว มีพี่สาว 1 คน และน้องสาว 1 คน ครอบครัวทำธุรกิจด้านอสังหาริมทรัพย์ จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย ระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย สาขาออกแบบสถาปัตยกรรม (หลักสูตรนานาชาติ) หรือ International Program in Design &amp; Architecture (INDA) เกียรตินิยมอันดับ 2 อินเริ่มต้นจากการเป็นที่รู้จักในฐานะคิวต์บอยหนุ่มสุดฮ็อตจากสถาปัตย์จุฬาฯ หลังจากเรียนจบ ประกอบอาชีพสถาปนิก ส่วนในวงการบันเทิงเริ่มมาจากการเป็นดีเจของ Get 102.5 โดยการชักชวนของรุ่นพี่ที่รู้จัก และก้าวเข้ามาเป็นนักแสดงกับทางช่อง 3 กับผลงานละครเรื่องแรกคือ "ดวงใจในไฟหนาว"
ระหว่างศึกษาต่อที่เกาหลี ได้ทำการทดสอบบทการแสดง จนในปี 2562 สารินได้รับโอกาสร่วมแสดงในละครซีรีส์ชุด "ลูกผู้ชาย" ตอน ภูผา ในบทบาท "ภูผา" ซึ่งเป็นพระเอกเรื่องแรก จากนั้นรับบทเป็น "พ่อเพิ่ม" ในละครเรื่อง "ทองเอก หมอยา ท่าโฉลง" และรับบทร้ายเรื่องแรกในเรื่อง "ฟากฟ้าคีรีดาว" และผลงานที่เป็นที่รู้จักกันมากที่สุดคือเรื่อง คุณหมีปาฏิหาริย์ โดยรับบทเป็น “เต้าหู้” ซึ่งเป็นละครวายเรื่องแรกที่ฉายทางไทยทีวีสีช่อง3 ช่วงเวลา Prime Time และได้รับความนิยมเป็นอย่างมากทาง Netflix
เดอะเฟซไทยแลนด์ ซีซัน 5
เดอะเฟซไทยแลนด์ ซีซัน 5  รายการเรียลลิตีเพื่อค้นหาสุดยอดนางแบบ นายแบบ และนักแสดง
ในวันที่ 15 กุมภาพันธ์ พ.ศ. 2562 ได้มีการแถลงข่าวเปิดตัวรายการอย่างเป็นทางการ ณ ศูนย์การค้า เดอะ มาร์เก็ต แบงคอก ชั้นเอ็ม ซึ่งได้มีการเปิดตัวเมนเทอร์คนใหม่ของซีซันนี้ ได้แก่ โทนี่ รากแก่น, มารีญา พูลเลิศลาภ, วิรายา ภัทรโชคชัย ผู้ชนะจาก เดอะเฟซไทยแลนด์ ซีซัน 4 และ อนุสิทธิ แสงนิ่มนวล อดีตผู้เข้าแข่งขันจาก เดอะเฟซเมนไทยแลนด์ ซีซัน 1 อีกทั้งยังได้ อองตวน ปินโต ที่เคยทำหน้าที่เป็นพิธีกรใน เดอะเฟซเมนไทยแลนด์ ซีซัน 2 มาทำหน้าที่เป็นพิธีกรของรายการ โดยรายการกำหนดออกอากาศครั้งแรกในวันที่ 23 กุมภาพันธ์ ปีเดียวกัน
โดยในซีซันนี้ แต่ละทีมจะมีผู้เข้าแข่งขันทั้งชายและหญิงทำการแข่งกันร่วมกัน และในตอนที่ 2 ทางรายการได้มีการเปิดตัว อารยา อินทรา, พลพัฒน์ อัศวะประภา และ อจิรภา ไมซิงเกอร์ ซึ่งทั้ง 3 คน จะมาเป็น "มาสเตอร์ เมนเทอร์" เมนเทอร์พิเศษในซีซันนี้ เพื่อคอยดูแลและให้คำแนะนำแก่ผู้เข้าแข่งขัน
ในวันที่ 1 มิถุนายน พ.ศ. 2562 ก็ได้ผู้ชนะคนที่ห้าของรายการคือ แคนดี้, กุลชญา ตันศิริ
ตอนที่ 1: Casting.
พิธีกร อองตวน ปินโต เปิดตัวผู้เข้าแข่งขันพร้อมเมนเทอร์ ทั้ง 4 คน ได้แก่ มารีญา พูลเลิศลาภ, โทนี่ รากแก่น ,วิรายา ภัทรโชคชัย และ อนุสิทธิ์ แสงนิ่มนวล ที่จะมาคัดเลือกผู้เข้าแข่งขันที่ผ่านการออดิชันทั้ง 80 คนเพื่อเข้าไปอยู่ในลูกทีมของเมนเทอร์ จากนั้นพิธีกรจะให้ผู้เข้าแข่งขันได้ไปเตรียมตัวพร้อมเดินแบบในรอบแรกคือ FACE SHOT RUNWAY ลบการแต่งหน้าทั้งหมดเพื่อใช้ในการเดินแบบ และเมนเทอร์มีสิทธิ์เลือกโหวต 2 ใน 3 เพื่อให้ผู้เข้าแข่งขันได้เข้ารอบต่อไป อย่างไรก็ตาม ในช่วงเวลาต่อมา พิธีกรและเหล่าเมนเทอร์ทั้ง 4 คนได้มีการปรับเปลี่ยนกติกาใหม่ คือได้ให้โอกาสผู้เข้าแข่งขันที่ตกรอบไปแล้วบางส่วนกลับมาคัดเลือกใหม่อีกครั้ง ในขณะเดียวกันได้เลือกผู้เข้าแข่งขันที่เข้ารอบไปก่อนหน้านี้บางส่วนให้เป็นผู้ที่ไม่ได้ไปต่อในการคัดเลือก ทำให้มีผู้ที่ผ่านเข้ารอบ 51 คน
ตอนที่ 2: Acting Skill and Team Selection.
ในรอบที่สองเป็นการทดสอบการแสดง หลังจากนั้นในรอบที่สามเป็นการแต่งตัวเพื่อให้เมนเทอร์เลือกเข้าทีมให้เหลือสิบแปดคนสุดท้าย และแบ่งออกเป็นสามทีม ทีมละหกคนตามที่เมนเทอร์หรือผู้เข้าแข่งขันได้ตัดสินใจเลือก โดยในแต่ละทีมต้องมีลูกทีมทั้งชายและหญิง
ก่อนที่จะเริ่มแคมเปญ พิธีกรได้เชิญและแนะนำคนที่จะมาเป็นมาสเตอร์เมนเทอร์ให้กับแต่ละทีม โดยมี อาร์ต อารยา อินทรา, หมู พลพัฒน์ อัศวะประภา และ ซาบิน่า อจิรภา ไมซิงเกอร์ มาทำหน้าที่ดังกล่าว มาสเตอร์เมนเทอร์แต่ละคนต้องจับฉลากเพื่อสุ่มเลือกเข้าทีม โดยมาสเตอร์ซาบิน่า ได้ดูแลทีมมารีญา มาสเตอร์อาร์ต ได้ดูแลทีมจีน่าและแบงนค์ ส่วนมาสเตอร์หมู ได้ดูแลทีมโทนี่
ตอนที่ 3: Tresemmé Fashion Show.
"ออกอากาศ 16 มีนาคม 2562"
ตอนที่ 4: Join The Squad.
"ออกอากาศ 23 มีนาคม 2562"
ตอนที่ 5: Love and Humanity.
"ออกอากาศ 30 มีนาคม 2562"
ตอนที่ 6: This is New Belief.
"ออกอากาศ 6 เมษายน 2562"
ตอนที่ 7: Fashion Video.
"ออกอากาศ 13 เมษายน 2562"
ตอนที่ 8: Fashion Video.
"ออกอากาศ 20 เมษายน 2562"
ตอนที่ 9: Fashion Video.
"ออกอากาศ 27 เมษายน 2562"
ตอนที่ 10: Fashion Video.
"ออกอากาศ 11 พฤษภาคม 2562"
ตอนที่ 11: Fashion Video.
"ออกอากาศ 18 พฤษภาคม 2562"
ตอนที่ 12: The Journal of The Face Thailand 2019.
"ออกอากาศ 25 พฤษภาคม 2562"
"ออกอากาศ 1 มิถุนายน 2562"
แม่พระสุขภาพดี
Inessive case
Inessive case (คำย่อ , จากภาษาละติน "inesse" "อยู่ในหรืออยู่ที่") เป็นการกแสดงที่ตั้ง แสดงความหมาย "ใน" มักพบในภาษายูรัล เช่นคำว่า "ในบ้าน" คือ "talo·ssa" ในภาษาฟินแลนด์, "maja·s" ในภาษาเอสโตเนีย, "nam·e" ในภาษาลิทัวเนีย,และ "ház·ban" ในภาษาฮังการี และบางภาษานอกจากภาษายูรัลเช่น "etxea·n" ในภาษาบาสก์ และ "sāt·ā" ในภาษาลัตกาเลียน
Inessive case มักจะเกิดขึ้นโดยการเพิ่ม "ssa / ssä" ในภาษาฟินแลนด์ และ "s" ลงในสเต็มของสัมพันธการกในภาษาเอสโตเนีย ในภาษาฮังการีมักแสดงโดยการเพิ่ม "ban/ben" แต่อย่างไรก็ตาม คำต่อท้ายอื่น ๆ เช่น "on/en/ön" ก็ยังใช้กันอยู่ โดยเฉพาะอย่างยิ่งชื่อเมือง
ฟุตบอลอาเซียนชิงแชมป์เยาวชนอายุไม่เกิน 23 ปี
ฟุตบอลอาเซียนชิงแชมป์เยาวชนอายุไม่เกิน 23 ปี เป็นการแข่งขันฟุตบอลทีมชาติรุ่นอายุไม่เกิน 23 ปีของชาติสมาชิก สหพันธ์ฟุตบอลอาเซียน (เอเอฟเอฟ) ครั้งแรกจัดขึ้นในปี พ.ศ. 2548 และถูกนำกลับมาอีกครั้งในปี พ.ศ. 2562 ทัวร์นาเมนต์นี้ยังทำหน้าที่เป็นทัวร์นาเมนต์เตรียมการสำหรับซีเกมส์
พงษ์ชนะ กองกิริต
พงษ์ชนะ กองกิริต เป็นนักฟุตบอลชาวไทย ปัจจุบันลงเล่นตำแหน่งกองหน้าให้กับสงขลา ในไทยลีก 3
พงษ์ชนะเป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 3 ตุลาคม พ.ศ. 2561 เขาได้มีโอกาสขึ้นมาเล่นไทยลีกให้กับทีมชุดใหญ่เป็นครั้งแรกในนัดที่บุรีรัมย์บุกไปเอาชนะแอร์ฟอร์ซ ยูไนเต็ด ที่สนามธูปะเตมีย์ 4–2 โดยเขาถูกส่งลงมาเป็นตัวสำรองแทนที่ศุภณัฏฐ์ เหมือนตา ในนาทีที่ 63 ต่อมาในวันที่ 22 ธันวาคม พ.ศ. 2561 พงษ์ชนะทำประตูแรกให้กับทีมชุดใหญ่ในเกมกระชับมิตรนัดที่บุรีรัมย์บุกไปเอาชนะปัตตานีที่เรนโบว์สเตเดียม 3–0 ต่อมาในวันที่ 9 มกราคม พ.ศ. 2562 เขาทำหนึ่งประตูในเกมกระชับมิตรนัดที่บุรีรัมย์บุกไปเอาชนะสตูล ยูไนเต็ด ที่สนามอบจ.สตูล 4–0
อุบล ครัวนภัส (ยืมตัว).
ในเดือนธันวาคม พ.ศ. 2562 พงษ์ชนะ ได้ถูกปล่อยยืมตัวให้กับ อุบล ครัวนภัส สโมสรในไทยลีก 3 เป็นระยะเวลา 1 ฤดูกาล
พศวีร์ เหมือนมาตย์
พศวีร์ เหมือนมาตย์ เป็นนักฟุตบอลชาวไทย ปัจจุบันลงเล่นตำแหน่งกองหลังให้กับคัสตอม ยูไนเต็ด ในไทยลีก 2
พศวีร์เป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 3 ตุลาคม พ.ศ. 2561 เขาได้มีโอกาสขึ้นมาเล่นไทยลีกให้กับทีมชุดใหญ่เป็นครั้งแรกในนัดที่บุรีรัมย์บุกไปเอาชนะแอร์ฟอร์ซ ยูไนเต็ด ที่สนามธูปะเตมีย์ 4–2 โดยเขาถูกส่งลงมาเป็นตัวสำรองแทนที่ออสวัลโด ฟิลโญ ในนาทีที่ 90+2
ในเดือนธันวาคม พ.ศ. 2562 พศวีร์ ได้ถูกปล่อยยืมตัวให้กับ อุบล ครัวนภัส สโมสรในไทยลีก 3 เป็นระยะเวลา 1 ฤดูกาล
ธนดล ขาวสะอาด
ธนดล ขาวสะอาด เป็นนักฟุตบอลชาวไทย ปัจจุบันลงเล่นตำแหน่งกองกลางให้กับอยุธยา ยูไนเต็ด ในไทยลีก 2 โดยเป็นการยืมตัวจากบุรีรัมย์ ยูไนเต็ด
ธนดลเป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 5 กุมภาพันธ์ พ.ศ. 2562 เขาทำประตูแรกให้กับทีมชุดใหญ่ในเกมกระชับมิตรนัดที่บุรีรัมย์บุกไปเอาชนะอยุธยา ยูไนเต็ด ที่สนามกีฬาจังหวัดพระนครศรีอยุธยา 2–1
อำเภอบันทายมาศ
อำเภอบันทายมาศ  หรือ พุทไธมาศ เป็นอำเภอที่ตั้งอยู่ในจังหวัดกำปอต ประเทศกัมพูชา
บันทายมาศ
ฟุตบอลอาเซียนชิงแชมป์เยาวชนอายุไม่เกิน 22 ปี 2019
การแข่งขัน ฟุตบอลอาเซียนชิงแชมป์เยาวชนอายุไม่เกิน 22 ปี 2019, หรือชื่ออย่างเป็นทางการ เอเอฟเอฟ ยู-22 แอลจี คัพ 2019, เป็นครั้งที่ 2 ของ ฟุตบอลอาเซียนชิงแชมป์เยาวชนอายุไม่เกิน 22 ปี, ซึ่งจัดขึ้นโดย สหพันธ์ฟุตบอลอาเซียน (เอเอฟเอฟ). ทัวร์นาเมนต์นี้จะจัดขึ้นตั้งแต่วันที่ 17 ถึง 26 กุมภาพันธ์ ในกรุง พนมเปญ, ประเทศกัมพูชา. นี่เป็นครั้งแรกในทัวร์นาเมต์อายุไม่เกิน 22 ปี, กับครั้งที่ผ่านมาซึ่งเป็นทัวร์นาเมนต์อายุไม่เกิน 23 ปี.
ทีมชนะเลิศของ ฟุตบอลอาเซียนชิงแชมป์เยาวชนอายุไม่เกิน 23 ปี 2005, ประเทศไทยเป็นทีมแชมป์เก่า, เนื่องจากไม่มีการแข่งขันตั้งแต่ปี ค.ศ. 2006 ถึง 2018.
ทัวร์นาเมนต์นี้จะไม่มีการคัดเลือก, และทีมที่เข้าร่วมทั้งหมดจะได้ผ่านเข้าสู่รอบสุดท้าย.
ทีมต่อไปนี้จากชาติสมาชิกของเอเอฟเอฟเข้าสู่ทัวร์นาเมนต์ (ยกเว้น ออสเตรเลีย). สิงคโปร์ขอถอนตัวจากทัวร์นาเมนต์ เพื่อที่จะมุ่งเน้นไปที่การแข่งขัน ฟุตบอลเอเชียชิงแชมป์เย่าวชนอายุไม่เกิน 23 ปี 2020 รอบคัดเลือก ในเดือนมีนาคม. บรูไนและลาวต่างก็ขอถอนตัวออกจากการแข่งขันเช่นกัน.
หกทีมที่ดีที่สุดจาก ฟุตบอลอาเชียนชิงแชมป์เย่าวชนอายุไม่เกิน 22 ปี 2005 จะเป็นทีมวางในโถที่ 1, ทีมที่เหลือจะอยู่ในโถที่ 2. กัมพูชา ถูกมอบหมายให้อยู่ในตำแหน่ง B1 ในฐานะชาติเจ้าภาพ.
ออสโตรนีเชียน
เขตชานเมือง
นักเขียนหน้าตายนายโนซากิคุง
ฟุตบอลอาเซียนชิงแชมป์เยาวชนอายุไม่เกิน 23 ปี 2005
การแข่งขัน ฟุตบอลอาเซียนชิงแชมป์เยาวชนอายุไม่เกิน 23 ปี 2005 เป็นครั้งแรกที่เคยมีมาของ ฟุตบอลอาเซียนชิงแชมป์เยาวชนอายุไม่เกิน 23 ปี, ซึ่งจัดขึ้นโดย สหพันธ์ฟุตบอลอาเซียน (เอเอฟเอฟ). ทัวร์นาเมนต์นี้จะจัดขึ้นตั้งแต่วันที่ 29 สิงหาคม ถึง 7 กันยาน ใน กรุงเทพมหานคร, ประเทศไทย. ทัวร์นาเมนต์นี้เป็นที่รู้จักในชื่อ "ทัวร์นาเมนต์ปรี-ซีเกมส์", เป็นทัวร์นาเมนต์การเตรียมตัวสำหรับแต่ละชาติที่จะเข้าร่วมใน มะนิลา ซีเกมส์ ในเดือนธันวาคมของปีเดียวกัน.
เวลาทั้งหมดคือ เวลามาตรฐานไทย (TST) - UTC+7
โบสถ์เซนต์เบซิล
จังหวัดกระบี่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดกระบี่ กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 2 เขตเลือกตั้ง ลดลงจากเดิม 3 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองกระบี่ อำเภออ่าวลึก อำเภอปลายพระยา และอำเภอเขาพนม (เฉพาะตำบลหน้าเขาและตำบลเขาดิน)
เขตการเลือกตั้งที่ 2 ประกอบด้วยอำเภอเหนือคลอง อำเภอคลองท่อม อำเภอเกาะลันตา อำเภอลำทับ และอำเภอเขาพนม (ยกเว้นตำบลหน้าเขาและตำบลเขาดิน)
ช้าง เอฟเอคัพ รอบชิงชนะเลิศ 2561
ฟุตบอล ช้าง เอฟเอคัพ รอบชิงชนะเลิศ 2561 เป็นนัดชิงชนะเลิศของ ช้าง เอฟเอคัพ 2561, และเป็นฤดูกาลที่ 23 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม สนามศุภชลาศัย ใน กรุงเทพมหานคร, ประเทศไทย เมื่อวันที่ 27 ตุลาคม พ.ศ. 2561, ระหว่าง เชียงราย ยูไนเต็ด ทีมใหญ่ที่มาจาก ภาคเหนือ ของประเทศไทย และ บุรีรัมย์ ยูไนเต็ด ทีมใหญ่ที่มาจาก ภาคตะวันออกเฉียงเหนือ ของประเทศไทย.
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองกาญจนบุรี และอำเภอศรีสวัสดิ์
เขตการเลือกตั้งที่ 2 ประกอบด้วยอำเภอด่านมะขามเตี้ย และอำเภอท่าม่วง
เขตการเลือกตั้งที่ 3 ประกอบด้วยอำเภอท่ามะกา และอำเภอพนมทวน
เขตการเลือกตั้งที่ 4 ประกอบด้วยอำเภอห้วยกระเจา อำเภอเลาขวัญ อำเภอหนองปรือ และอำเภอบ่อพลอย
เขตการเลือกตั้งที่ 5 ประกอบด้วยอำเภอไทรโยค อำเภอทองผาภูมิ และอำเภอสังขละบุรี
สันติ เกศศรีพงษ์ศา
นาวาเอก สันติ เกศศรีพงษ์ศา หรือที่เรียกในนาม ผู้การเก้ง Recon Man (19 มกราคม พ.ศ. 2516 – ) เป็นอดีตผู้บังคับการกรมทหารพรานนาวิกโยธิน กองทัพเรือ อดีตครูแผนกรบพิเศษหน่วยบัญชาการนาวิกโยธินกองทัพเรือ และอดีตรองผู้ช่วยทูตทหารเรือประจำประเทศอิตาลี
นอกจากนี้ เขายังเป็นหนึ่งในผู้เข้าร่วมแข่งขันรายการ"อัจฉริยะข้ามคืน" เมื่อปี พ.ศ. 2549
สันติ เกศศรีพงษ์ศา เป็นนักเรียนเตรียมทหารรุ่น 34 และนักเรียนนายเรือรุ่น 91
วันที่ 5 พฤศจิกายน พ.ศ. 2560 เขาเป็นหนึ่งในผู้ร่วมแถลงข่าวการจับกุมคดียาบ้า ที่อำเภอไม้แก่น จังหวัดปัตตานี และวันที่ 15 พฤศจิกายน เขาได้เดินทางไปตรวจสอบเหตุคนร้ายใช้อาวุธปืนสงครามยิงถล่มฐานทหาร ที่อำเภอบาเจาะ จังหวัดนราธิวาส
ในปีเดียวกันนี้ สันติเป็นผู้ให้กำลังใจครูฝึกการรบพิเศษแขนงการลาดตระเวนสะเทินน้ำสะเทินบกและจู่โจมนาวิกโยธิน (รีคอน) เมื่อครั้งที่มีข้อขัดแย้งด้านการฝึก
ช่วงต้นปี พ.ศ. 2562 เขาได้เป็นประธานเจ้าภาพการบรรพชาหมู่ ของอาสาสมัครทหารพรานนาวิกโยธิน กองทัพเรือ หลังจากพระครูประโชติรัตนานุรักษ์ (สว่าง จนฺทวํโส) มรณภาพจากเหตุคนร้ายบุกยิงภายในวัด
สันติ เกศศรีพงษ์ศา เป็นผู้มีส่วนร่วมในกิจกรรมเพื่อสังคมร่วมกับผู้คนจำนวนมาก ทั้งเด็กและผู้ใหญ่ อาทิ ในปี พ.ศ. 2556 เขาเป็นผู้ดูแลกิจกรรมการปล่อยเต่าสู่ทะเล และการปลูกสร้างปะการัง ที่อำเภอสัตหีบ จังหวัดชลบุรี
วันที่ 25 ตุลาคม พ.ศ. 2561 สันติได้เดินทางมาเป็นประธานในโครงการงานประเพณีชักพระ ที่อำเภอไม้แก่น จังหวัดปัตตานี ต่อมา ในวันที่ 27 ตุลาคม เขาได้ร่วมกับชาวบ้านทั้งไทยพุทธและมุสลิมจำนวนกว่า 300 คนฟื้นฟูโครงการชลประทานขนาดเล็ก ด้วยการทำฝายชะลอน้ำให้แก่ประชาชนที่อำเภอบาเจาะ จังหวัดนราธิวาส และในเดือนพฤศจิกายน เขาเป็นหนึ่งในผู้เข้าร่วมกิจกรรมชุมชนท่องเที่ยว หนึ่งตำบล หนึ่งผลิตภัณฑ์ นวัตวิถี
เดือนมกราคม พ.ศ. 2562 สันติได้มีส่วนร่วมในกิจกรรมนาวิกนาวีสัญจร และโครงการอำเภอเคลื่อนที่ เพื่อพัฒนาความสัมพันธ์อันดีระหว่างทหารกับชุมชน ส่วนในเดือนกุมภาพันธ์ เขาเป็นผู้มีส่วนร่วมในปฏิบัติการพบปะเยี่ยมเยียน มอบถุงยังชีพ, เตียงผู้ป่วย และก่อสร้างห้องน้ำ ให้แก่คนตาบอด และเดือนเดียวกันนี้ เขาเป็นหนึ่งในผู้มีส่วนร่วมของโครงการคัดเลือกนักฟุตบอลเยาวชนในจังหวัดนราธิวาสและจังหวัดใกล้เคียง เพื่อไปแข่งขันที่ประเทศเยอรมนี ด้วยความร่วมมือกับสโมสรฟุตบอลบาเยิร์นมิวนิก
สโมสรฟุตบอลบุรีรัมย์ ยูไนเต็ด ในฤดูกาล 2562
การแข่งขันฟุตบอลของสโมสรฟุตบอลบุรีรัมย์ ยูไนเต็ด ประจำปี พ.ศ. 2562
บรุนฮิลดา พระราชินีแห่งออสเตรเชีย